קצרין

קַצְרִין (מכונה גם: בירת הגולן או בירת הגולן הישראלי) היא מועצה מקומית במחוז הצפון בישראל, הממוקמת בתחילתה של רמת הגולן, בגובה של 300 מטר (היישוב) עד 370 מטר (אזור תעשייה) מעל פני הים. שטח השיפוט של קצרין הוא 12,214 דונם. מדרומה של קצרין נמצאת שמורת יער יהודיה. חוקרים משערים כי מקור השם "קצרין" הוא ביישוב קיסרין שהתקיים בתקופת התלמוד ברמת הגולן. שם היישוב נשתמר בכפר ערבי שהיה מצפון לקצרין, בתחומי פארק קצרין העתיקה. ההחלטה להקים עיר בגולן התקבלה על ידי ממשלתה של גולדה מאיר בשנת 1973. קצרין הוקמה בשנת 1977 על ידי גרעין שהתארגן בשנת 1975 בעידודו וביוזמתו של ועד יישובי הגולן. קצרין נחנכה ב-24 בינואר 1978, והוכרזה כמועצה מקומית בשנת 1979. בין שנת 1980 לשנת 2013, ראש המועצה היה סמי בר לב. ב-2016 אושרה במקום תוכנית להקמת כ-1,640 דירות חדשות. במאי 2018 פורסם כי השכונות הוותיקות יעברו שיפוץ וחידוש, בין היתר יסללו שבילים מחדש, יותקנו תשתיות חדישות ויוקמו גינות קטנות, עלות הפרויקט צפויה להסתכם בכ-20 מיליון שקלים. בישיבת ממשלה של ממשלת ישראל השלושים ושש בדצמבר 2021 הוחלט על תוכנית להרחבת קצרין – "התוכנית לעידוד צמיחה דמוגרפית ביישובי מועצה אזורית גולן וקצרין לשנים 2022–2025". בישיבה שווקו כ-2,500 יחידות דיור חדשות ברחבי קצרין. בתוכנית פורט רבות על קצרין, שם נקבע כי משרד הבינוי והשיכון יקצה 10 מיליון שקלים לצורך הקמת מוסדות ציבור ברבעים 12 ו-14. כמו כן, בתוכנית הוחלט על פינוי השוק העירוני ועל הקמת כיתות לימוד ומוסדות חינוך בקצרין. המועצה המקומית קצרין היא יוצאת דופן בכך שתוכננה מראש. הושקעה מחשבה בתכנון מערכות התשתית של היישוב עוד בטרם שהחלה בנייתו של היישוב. תוכנית האב של היישוב כוללת בניית שמונה רבעים, כאשר בכל רובע ישנה הפרדה בין כבישים לרכב לבין מסלולים להולכי רגל. כל רובע מוקף בכביש היקפי, שלצדדיו גינון. במרכז כל רובע עוברת טיילת מרכזית מרוצפת המיועדת להולכי רגל בלבד. כל מערכות התשתית מוסתרות מתחת לפני הקרקע (לרבות קווי הטלפון והחשמל). במקור, תוכנן היישוב להיראות כפרפר, כאשר המרכזים המסחריים והכביש הראשי עוברים במרכז. בפועל נבנתה רק הכנף השמאלית של הפרפר. הכנף הימנית לא נבנתה לבסוף בגלל הפיכת השטח המיועד לה לשטח אש. בקצרין אוכלוסייה מגוונת של יוצאי קיבוצים ועיירות פיתוח, וותיקים ועולים, חילוניים, דתיים וקהילות חב"ד. יותר משליש מאוכלוסיית קצרין הם יוצאי ברית המועצות לשעבר וצאצאיהם. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בקצרין 8,089 תושבים (מקום 196 בדירוג רשויות מקומיות בישראל). האוכלוסייה גדלה בקצב גידול שנתי של ‎1.6%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 80.0%. השכר החודשי הממוצע של שכיר במשך שנת 2021 היה 8,115 ש"ח (ממוצע ארצי: 11,330 ש"ח). מכללת אוהלו, מכללה אקדמית להכשרת מורים (בפרט לחינוך גופני), עברה מחוות כנרת לקצרין ב-1998. למכללת אוהלו בקצרין ישנה שלוחה לבית הספר למקצועות היין. בשנת 2001 הצטרף לקהילה הדתית גרעין מורים בשם "אפיקי גולן". בעיר פועלים בית הספר הממלכתי דתי "בדרכי נעם" ובית הספר הממלכתי "גמלא". בתי הספר התיכוניים בקצרין הם בית הספר הממלכתי בית הספר התיכון "נופי גולן" ואולפנה דתית לבנות הגולן, "אולפנת קצרין - הגולן". בקצרין פועלת מכינה קדם צבאית מכינת "תמיר" עבור צעירים דתיים לאומיים מרחבי הארץ, העומדים לקראת גיוס לצה״ל. במכינה ישנה גם תוכנית כולל לבוגרי צבא. ב-2021 הועברה הישיבה הגבוהה "קשת" לקצרין, שבה לומדים תלמידים לפני ואחרי השירות הצבאי. בקרבת קצרין נמצא אזור התעשייה קצרין ובו מפעלים רבים ובהם יקב רמת הגולן, מפעל מי עדן וכן מחלבות רמת הגולן. בקצרין פועל בית הבד "בית הבד של הגולן". ערך מורחב – מוזיאון עתיקות הגולן המוזיאון הוקם במטרה לרכז במבנהו את העתיקות שהתגלו ברחבי הגולן במהלך חפירות הארכאולוגיות באזור וללוות את הממצאים בהסברים ובמופעים אור קוליים. במוזיאון ממצאים שונים שהתגלו בגמלא וחיזיון אורקולי המתאר את שלבי המרד, המצור והקרבות עד הסוף המר. בתצוגת המוזיאון ציורים והסברים מהתקופה הפרהיסטורית, מצבור של עצמות בעלי חיים שונים מקוניטרה, שחזור בית טיפוסי מהתקופה הכלכוליתית ודגם של גלגל רפאים. בגן המוזיאון דולמן שהועבר מהשטח ונבנה מחדש במדויק. ערך מורחב – בית הכנסת העתיק בקצרין בית כנסת מהתקופה הביזנטית נמצא מזרחית ליישוב והוא שוחזר חלקית. לידו שוחזר חלק מהכפר היהודי שהיה במקום. בית הכנסת השתמר היטב ונערכים בו לעיתים טקסים דתיים. בית הכנסת הוא שריד לתקופה שבה היו בגולן בתי כנסת רבים והוא מדגים את עושר ההתיישבות היהודית באותה תקופה. לבניין היו שתי קומות. בחלקו הדרומי, לכיוון ירושלים, הייתה הבימה. לידה נמצא חדרון קטן, שאולי שימש כגניזה. לאורך הקירות היו שתי שורות של ספסלי אבן. בקיר המערבי יש חריטה של מנורה בת חמישה קנים. בקצרין הוקם גן מיוחד בשם גן מיקולוב. מטרת הגן היא לתת מקום של כבוד לברית שנכרתה בין מיקולוב לקצרין בשל הסגנון הזהה שביניהן מבחינת אוכלוסייה, תעסוקה ועוד. מראה טיפוסי של סביבת מגורים באחת מהשכונות הוותיקות בניין ספריית קצרין בית כנסת באחת מהשכונות החדשות ביישוב חורבות הכפר הקדום קיסרין הכניסה למרכז המבקרים "קסם הגולן" במרכז המסחרי חוצות הגולן קצרין הוכרזה כמועצה מקומית בשנת 1979 וראשי הרשויות מאז הם: סמי בר לב - מ-1980 ועד 2013 דמיטרי (דימי) אָפַּרצֶב - מ-2013 ועד 2024 יהודה דואה - מ-2024 צ'כיה מיקולוב, צ'כיה (מ־2008) קיסרין וחכמיה: עיונים בזיהוייה של קצרין ובישוב היהודי בגולן צבי אילן, בתי-כנסת בגליל ובגולן, הוצאת הספרים אריאל, ירושלים - כנה, ירושלים, 1987 צבי אילן, בתי כנסת קדומים בארץ ישראל, משרד הביטחון – ההוצאה לאור, 1991 מיכה לבנה, גולן - 20 שנה ועוד 2000, משרד הביטחון – ההוצאה לאור, 1993 מדיה וקבצים בנושא קצרין בוויקישיתוף אתר האינטרנט הרשמי של קצרין אתר המועצה המקומית פרופיל קצרין נכון לשנת 2020 באתר הלמ"ס קשת רוזנבלום, 40 שנה למלחמת יום הכיפורים - אפקט הפרפר של קצרין, שהוקמה אחרי המלחמה, באתר הארץ, 5 בספטמבר 2013 חגי עמית, העם עם הגולן? "אנחנו לקראת המראה מטורפת, רוצים להיות סביון של הפרולטריון", באתר TheMarker‏, 29 באפריל 2016 יעקב בר-און, ‏לא זזים: 40 שנה אחרי שעלה על הקרקע, לא הכל קודר בקצרין, באתר מעריב אונליין, 8 ביולי 2017 מידע על קצרין בקטלוג הספרייה הלאומית קצרין (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 יובל לישראל מאת חיים יבין- בתאריך הנקוב אכזבה בקצרין: "חשבנו שיהיו פה הרבה יותר אנשים", באתר גלובס, 2 במאי 2017 בילי פרנקל, המהפך של קצרין: כך ייראה היישוב לאחר מתיחת פנים לשכונות הוותיקות, באתר ynet, 30 במאי 2018 גיא נרדי, ‏תוכנית ממשלתית חדשה שואפת להכפיל את אוכלוסיית רמת הגולן בתוך 3 שנים, באתר גלובס, 26 בדצמבר 2021 פרופיל קצרין באתר הלמ"ס זכה בבחירות לרשויות המקומיות בשנת 2013 ובשנת 2018